આ જંગલમાં ઘાયલ સિંહણ આંટા મારતી હોવાની બાતમી મળતા ડીએફઓ અંશુમન શર્માની સુચનાને પગલે આરએફઓ બી.ટી.આહિર અને રેસ્કયુ ટીમે બે કલાકની જહેમત બાદ આ સિંહણને પાંજરે પુરી હતી. આ સિંહણને સારવાર માટે જસાધાર એનીમલ કેર સેન્ટરમાં ખસેડવામાં આવી હતી. વનખાતાના સુત્રોએ જણાવ્યું હતું કે આશરે ત્રણ વર્ષની ઉંમરની આ સિંહણને ઇનફાઇટ કે સિંહ પરિવારના અન્ય સભ્યો સાથે ગેલ ગમ્મત કરતી વખતે ઇજા પહોંચી હોય તેવી શક્યતા વધુ છે.